ฝังยาคุม ผระจำเดือนไม่มา6-7เดือนพอมาทีก้เป็นสีดำคล้ำ ปัสสะวะออหมาเป็นผงๆตะกอน มันคืออะไรหรอคะอันตรายมั้ย
สวัสดีค่ะ หากฝังยาคุมกำเนิดอยู่ การที่ประจำเดือนไม่มา 6-7 เดือน น่าจะเกิดจากผลข้างเคียงของยาฝังคุมกำเนิดได้ นอกจากนี้ ยาฝังคุมกำเนิด อาจทำให้มีประจำเดือนมาแบบกะปริดกะปรอย มาปริมาณน้อยๆ ได้ ดังนั้น การที่มีเลือดออกมาเป็นสีดำคล้ำ ก็เกิดจากการที่เลือดมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาล-ดำได้การที่ประจำเดือนไม่มา รวมถึงการที่มีเลือดออกมาปริมาณน้อยๆ เกิดจากฮอร์โมนจากยาไปทำให้เยื่อบุโพรงมดลูกฝ่อบางลง เลือดประจำเดือนจึงน้อยลงและไม่มีมาได้ แต่ก็ไม่อันตรายอต่อย่างใดค่ะ ไม่จำเป็นต้องทำอะไรสำหรับการมีตะกอนในปัสสาวะ หากเป็นตะกอนที่ออกมาจากช่องคลอด ไม่ได้ออกมาจากท่อปัสสาวะ ก็ไม่ถือว่าผิดปกติอะไร อาจเป็นเลือดที่แห้วหรือตกขาวที่ปนออกมาก็ได้ แต่หากออกมาจากท่อปัสสาวะ อาจเกิดจากสาเหตุต่างๆ เช่น- มีเม็ดเลือดขาวในปัสสาวะ จากการอักเสบติดเชื้อของระบบทางเดินปัสสาวะ หรือโรคติดต่อทางเพศสัมพันธ์ เช่น หนองในแท้ หนองในเทียม- มีนิ่วในไต หรือกระเพาะปัสสาวะ- มีผลึกของกรดยูริคในปัสสาวะมาก อาจเกิดจากการทานอาหารที่มีกรดยูริคสูง เป็นโรคเก๊าท์ หรือเกิดจากนิ่วในทางเดินปัสสาวะ- มีผลึกของฟอสเฟตมากในปัสสาวะ ซึ่งมักพบร่วมกับการติดเชื้อในทางเดินปัสสาวะ เกิดจากนิ่วในทางเดินปัสสาวะ หรือเกิดจากการทานอาหารบางอย่างมากไป เช่น หน่อไม้ฝรั่ง บีทรูท นม เป็นต้น- มีผลึกของออกซาเลตมากในปัสสาวะ อาจเกิดจากนิ่วในทางเดินปัสสาวะ หรือทานอาหารที่มีออกซาเลตสูง เช่น งา ผักโขม ถั่วต่างๆ ชา เป็นต้น- การทานวิตามินเสริมบางชนิดมากเกินไปดังนั้น ควรสังเกตว่าตะกอนที่ออกมา ออกมาจากท่อปัสสาวะ คือออกมาพร้อมกับที่เราเริ่มปัสสาวะหรือไม่ หากเป็นเช่นนั้น และยังคงเห็นตะกอนออกมาทุกครั้ง ก็ควรไปพบแพทย์เพื่อตรวจหาสาเหตุค่ะ